<classify> CHUO Kikuu cha Dodoma UDOM, kipo mbioni kudahili wanafunzi 40,000 wenye sifa ili waweze kuanza masomo yao, kwani hivi sasa kina wanafunzi wapatao 29,000.Naibu Makamu Mkuu chuoni hapo anayeshughulikia Mipango, Fedha na Utawala, Profesa Donald Mpanduji alisema hayo katika maadhimisho ya sikukuu ya wakulima nanenane mkoani Simiyu.Profesa Mpanduji alisema, ushiriki wao katika maonyesho hayo kwa Simiyu ni mara ya kwanza hivyo lengo lao kuu ni kukitambulisha chuo hicho, kikitangaza na kufanya udahili kwa wanafunzi wanaotaka kujiunga na kozi mbalimbali chuoni hapo.Chuo kinatoa karibu kila kozi ingawa baadhi ya kozi bado chuo kinatengeneza mitaala ambayo inalenga mwongozo wan chi wa kuelekea uchumi wa viwanda, alisema.Alisema chuo hicho kimeandaa utaratibu mzuri wa kuwadahili wanafunzi wanaotaka kujiunga ikiwa ni pamoja na kuwapa ushauri program wanazoweza kuzisoma.Kwa upande mwingine, Mkurugenzi wa Huduma za Maktaba chuoni hapo, Dk. Grace Msofe alisema chuo hicho kina program ambazo zina uwezo wa kuboresha kilimo, ufugaji na uvuvi.Alisema pia wana program ya mambo ya mazingira, biashara na masoko na nyinginezo. Tunatoa wataaloam watakaosaidia kuboresha mazingira,pia program za biashara na masoko zipo nyingi, alisema.  <topic>: KITAIFA 